[{"text_idx": "#000001", "text": "Mae croeso teuluol, Cymreig yn eich aros yn \u2018Glampio Cowin,\u2019 sydd wedi ei leoli ar fferm deuluol \u2018Penrhiwcowin,\u2019 ger pentref bach Blaenycoed, rhwng Castell Newydd Emlyn a Chaerfyrddin. Mae\u2019n lleoliad heddychlon yn ddelfrydol ar gyfer ymlacio neu gerdded llwybrau gwledig ond rydym hefyd o fewn cyrraedd hawdd i atyniadau Sir Benfro, De Ceredigion a Sir Ga\u0302r."}, {"text_idx": "#000002", "text": "Mae ein fferm 70 erw yn dynfa i fywyd gwyllt ac adar, yn cynnwys y Barcud a\u2019r Wennol, a cewch fwynhau sain peraidd co\u0302r y wig o\u2019ch pabell. Hefyd, cewch flas o fywyd amaethyddol cefn gwlad gan weld defaid ac wyn yn y caeau a blasu\u2019n wyau ffres. Ein bwriad yw datblygu hafan rhag prysurdeb bywyd bob dydd ac rydym wedi agor ers dechrau Gorffennaf, 2021."}, {"text_idx": "#000003", "text": "Ar bob safle 12 x 12m, ceir ta\u0302n gwersyll er mwyn i chi fwynhau\u2019r profiad o wersylla yn ei lawnder, ynghy\u0302d a gridyll er mwyn coginio eich bwyd dros y ta\u0302n. Gallwch fwynhau'ch pryd ar y bwrdd picnic sydd wedi ei ddarparu ar eich safle. Hefyd, mae cyfleusterau ty\u0302 bach dynodedig ar bob safle, sy\u2019n cynnig hwylustod a phreifatrwydd."}, {"text_idx": "#000005", "text": "Drws nesaf i'r gysgodfa ceir y bloc ymolchi lle cewch fynediad at gyfleusterau cawod mewn un o ddau 'wet room.'"}]